CELEX: 62010CA0083
Language: da
Date: 2011-10-13 00:00:00
Title: Sag C-83/10: Domstolens dom (Tredje Afdeling) af 13. oktober 2011 — Aurora Sousa Rodríguez, Yago López Sousa, Rodrigo Puga Lueiro, Luis Rodríguez González, María del Mar Pato Barreiro, Manuel López Alonso, Yaiza Pato Rodríguez mod Air France (anmodning om præjudiciel afgørelse fra Juzgado de lo Mercantil n °1 de Pontevedra — Spanien) (Præjudiciel forelæggelse — luftfart — forordning (EF) nr. 261/2004 — artikel 2, litra l) — kompensation til passagerer ved aflysning af en flyafgang — begrebet »aflysning« — artikel 12 — begrebet »yderligere kompensation« — kompensation efter national lovgivning)

3.12.2011   
            
            
               DA
            
            
               Den Europæiske Unions Tidende
            
            
               C 355/4
            
         Domstolens dom (Tredje Afdeling) af 13. oktober 2011 — Aurora Sousa Rodríguez, Yago López Sousa, Rodrigo Puga Lueiro, Luis Rodríguez González, María del Mar Pato Barreiro, Manuel López Alonso, Yaiza Pato Rodríguez mod Air France (anmodning om præjudiciel afgørelse fra Juzgado de lo Mercantil no 1 de Pontevedra — Spanien)
   (Sag C-83/10) (1)
   
   (Præjudiciel forelæggelse - luftfart - forordning (EF) nr. 261/2004 - artikel 2, litra l) - kompensation til passagerer ved aflysning af en flyafgang - begrebet »aflysning« - artikel 12 - begrebet »yderligere kompensation« - kompensation efter national lovgivning)
   2011/C 355/06
   Processprog: spansk
   
      Den forelæggende ret
   
   Juzgado de lo Mercantil no 1 de Pontevedra
   
      Parter i hovedsagen
   
   
      Sagsøgere: Aurora Sousa Rodríguez, Yago López Sousa, Rodrigo Puga Lueiro, Luis Rodríguez González, María del Mar Pato Barreiro, Manuel López Alonso, Yaiza Pato Rodríguez
   
      Sagsøgt: Air France
   
      Sagens genstand
   
   Anmodning om præjudiciel afgørelse — fortolkning af artikel 2, litra i), artikel 8, 9 og 12 i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EFT L 46, s. 46) — begrebet »aflysning af en flyafgang« — tekniske problemer — begrebet »yderligere kompensation« — ret til kompensation i medfør af national ret
   
      Konklusion
   
   
               1)
            
            
               Begrebet »aflysning« som defineret i artikel 2, litra l), i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 skal fortolkes således, at i en situation som den, der foreligger i hovedsagen, vedrører det ikke udelukkende det tilfælde, hvor det pågældende fly ikke letter, men omfatter også det tilfælde, hvor flyet er lettet, men af en eller anden grund derefter er blevet tvunget til at vende tilbage til afgangslufthavnen, og hvor flyets passagerer er blevet overført til andre flyafgange.
            
         
               2)
            
            
               Begrebet »yderligere kompensation« i artikel 12 i forordning nr. 261/2004 skal fortolkes således, at det giver den nationale domstol mulighed for at tilkende erstatning på grundlag af Montrealkonventionen eller nationale regler for skade, herunder ikke-økonomisk skade, som følge af misligholdelse af en kontrakt om lufttransport. Derimod kan begrebet »yderligere kompensation« ikke udgøre retsgrundlaget for, at den nationale domstol pålægger luftfartsselskabet at godtgøre passagerer, hvis flyafgang er blevet forsinket eller aflyst, udgifter, de har måttet afholde som følge af luftfartsselskabets manglende opfyldelse af dets forpligtelser til at tilbyde bistand, forplejning og indkvartering i medfør af forordningens artikel 8 og 9.
            
         
      (1)  EUT C 113 af 1.5.2010.